Ammatin- ja liikkeenharjoittaja ei ole velvollinen pitämään kahdenkertaista kirjanpitoa, mikäli sekä päättyneenä, että sitä edeltäneellä tilikaudella on täyttynyt enintään yksi seuraavista edellytyksistä: taseen loppusumma ylittää 100 000 euroa; liikevaihto tai sitä vastaava tuotto ylittää 200 000 euroa; tai palveluksessa on keskimäärin yli kolme henkilöä. Kahdenkertainen kirjanpito on kuitenkin yleinen käytäntö koko taloushallinto alalla. Yhdenkertaiselle kirjanpidolle on vaikea löytää ohjelmistoja, eivätkä taloushallinnon ammattilaiset yleensä sellaista tee. Se on siis vaihtoehto lähinnä ammatin- ja liikkeenharjoittajille jotka tekevät yhdenkertaisen kirjanpitonsa itse esimerkiksi taulukkolaskentaohjelmalla. Kahdenkertaista kirjanpitoa ei siis kaikilta vaadita, mutta yhdenkertainen kirjanpito ei välttämättä riitä esimerkiksi veroilmoituksen täyttämiseksi. Yhdenkertaisen kirjanpidon tiedot antavat raportointiin vähemmän tietoa ja vähemmän tarkastuspisteitä oikeellisuuden varmistamiseksi.